Varklies met Chinese 5 speserye | Tuis
1 Gebruik 'n skerp nutsmes en sny dun repies net deur die vark se vel en vetlaag, nie tot in die vleis nie. Vryf nou die vleis en vetlaag oraloor in met die sout, suiker en speserye. As jou tyd dit toelaat, sit die vleis minstens 'n uur of oornag oop op 'n draadrakkie in die yskas. Die koue lug en sout sal die vel uitdroog en sorg vir 'n ekstra bros krakeling. Maak net seker die vleis bereik kamertemperatuur voor dit oond toe gaan.
2 Voorverhit die oond tot 160 °C, sit die vleis op 'n draadrakkie in 'n oondbak waarin dit knus pas en rooster vir 2½ uur; verhoog die hitte na 200 °C en bak nog ongeveer 30 minute of tot die vel 'n bros en goudbruin krakeling gevorm het. Haal die vleis uit die oond, laat rus vir 10 minute en sny in dun skyfies.
3 Sit dit voor Klits die sojasous, brandrissie en asyn saam en drup dit oor die vark. Plaas 'n hopie gaar bok choy, 'n hopie boontjiespruite en koljander op elke pannekoek, gevolg deur 'n paar repies geurige vark. Vou toe en sit dit voor met die soet rissiesous of pruimsous daarby.